EkoTroba tai mestas iššūkis tradiciškam, vartotojiškos visuomenės turizmo suvokimui, tai vieta, kur renkasi jaunimas, ieškantis alternatyvių laisvalaikio praleidimo ir vasarojimo būdų. O visus turinčius kūrybinių idėjų naujiems trobos renginiams V. Vokietaitis kviečia prisijungti prie EkoTrobos entuziastų ir pabandyti įgyvendinti savo festivalį atokiame Žemaitijos kaime,  neformalioje, draugiškoje aplinkoje.